**12. sastanak Vijeća poslijediplomskog studija TRIBE**

**25. studenog 2014.**

**Zapisnik**

**Dnevni red:**

1. Zamolba Žane Rubić, dr. med. za priznavanjem predmeta na drugoj godini studija
2. Upisi u prvu i drugu godinu; početak nastave prve i druge godine
3. Ponavljanje godine i gubitak prava na nastavak školovanja
4. Natječaj za upis u prvu godinu studija u akademskoj godini 2015/2016
5. Razno

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

Žana Rubić, dr.med. podnijela je zamolbu Vijeću doktorskog studija TRIBE za priznavanjem predmeta položenih u sklopu poslijediplomskog specijalističkog studija iz Medicinske mikrobiologije i parazitologije pri Odsjeku za poslijediplomsku nastavu Medicinskog fakulteta u Zagrebu. Priložen je indeks Žane Rubić matičnog broja studenta 10Z11011 sa Sveučilišta u Zagrebu.

Uvidom u indeks razvidno je da je položeno šest predmeta iz okvira medicinske mikrobiologije i parazitologije (Opća mikrobiologija, Osnovna poglavlja iz biokemije, Specijalna mikrobiologija, Klinička mikrobiologija, Epidemiologija, Klinička infektologija).

Vijeće doktorskog studija TRIBE odlučuje da će se priznati dva predmeta: Osnovna poglavlja iz biokemije (12 predavanja, 0 vježbi, 8 seminara) i Epidemiologija (16 predavanja, 0 vježbi, 14 seminara). Temeljem priznavanja ta dva predmeta, imajući u vidu njihov nastavni opseg, priznaju se 4 ECTS boda. Sukladno ovoj odluci, dr. Rubić može upisati dva izborna predmeta manje u drugoj godini studija TRIBE.

**Ad 2.**

* Zadnji ispitni rok za studente upisane u akademskoj godini je 9. veljače 2015. (četvrti rok iz predmeta Drugo izvješće). U istom tjednu (9-14. veljače 2015.) organizirali bi se upisi u drugu godinu studija i nastava iz izbornih predmeta može početi od 16. veljače 2015. Studentski predstavnik Domagoj Marković predložio je organiziranje nastave u bloku, po uzoru na njihovu prvu godinu studija.
* Rok za prijavu na natječaj za upis u prvu godinu je 15. siječnja. Prema trenutnom planu nastava bi počela u travnju. Referadi za poslijediplomske studije će se predložiti otvaranje upisa u zadnjem tjednu ožujka i početak nastave u tjednu od 6. travnja 2015.

**Ad 3**

Prema članku 17. trenutno važećeg Pravilnika o sveučilišnim poslijediplomskim studijima i postupku

stjecanja doktorata znanosti, „Studentska prava i obveze glede nastave regulirana su Pravilnikom o studiju i sustavu studiranja na Medicinskom fakultetu u Splitu.“ Stoga se od akademske godine 2013/2014 vodi precizna evidencija o četiri ispitna roka tijekom jedne akademske godine. Studenti koji ne polože sve ispite u jednoj akademskoj godini upisuju sljedeće godine ponavljanje godine, i trebaju upisati slušanje i polaganje nepoloženih predmeta. Tijekom ponavljanja plaćaju školarinu za ECTS bodove koje ponovo upisuju, pri čemu se cijena jednog ECTS boda određuje prema formuli 16.000/60 = 267 kn. Studenti koji u roku od dvije godine, odnosno unutar 8 ispitnih rokova ne polože ispit izgubit će pravo na nastavak školovanja.

**Ad 4.**

Cilj voditelja studija TRIBE jest početi nastavu u akademskoj godini 2015/2015 na početku akademske godine, a ne u drugoj polovici akademske godine kao dosad. Stoga se predlaže raspisivanje natječaja za upis studenata na poslijediplomski studij TRIBE u travnju 2015. godine. Ovaj će se prijedlog poslati Vijeću doktorske škole.

**Ad 5.**

Student Marin Šimunić je zbog selidbe u Kanadu u siječnju 2015. i u dogovoru s voditeljem poslijediplomskog studija TRIBE podnio zahtjev za ispisom iz studija. Zahtjevu se udovoljava.

Zapisnik vodila: Livia Puljak; trajanje sastanka: 11:30 – 12:00